BULETINUr. SOCIKI'AŢ[I ROMANE DE ŞTIINŢE 483 



alcătuit manuale de oceanografie şi liînnologie, atlase, s'au pu- 

 blicat monografii, într'un cuvânt s'a născut o literatură colosală. 

 La noi nu există nici un studiu asupra Mărei Negre, iar literatura 

 asupra acestei mări n'a încercat nimeni s'o cerceteze. Studiul 

 de faţă prezintă un rezumat cât se poate de scurt al rezultatelor 

 tuturor cercetărilor făcute asupra Mărei Negre, precum şi conclu- 

 ziunile ce se pot trage din acele rezultate. Voi considera Marea 

 Neagră din punct de vedere geologic, fizico-chimic, biologic şi 

 climatologic. Pentru ca să fiu mai scurt am evitat orice citaţiuni ^). 



Ce prezintă Marea Neagră din punct de vedere geologic? 



Istoria Mărei Negre se poate urmări încă din epoca sarmatică. 

 Atunci în locul Mărei Negre era un mare bazin salmastru, care se 

 întindea spre N şi S, ceva mai mult ca actuala mare : iar spre E şi 

 V se întindea foarte mult ; era o mare ce se începea din Slavonia 

 şi se isprăvea dincolo de Marea de Arai ; marea aceasta er^ în co- 

 municaţie cu oceanul deschis ; un golf mai însemnat al ei se în- 

 tindea prin Podolia până pe la Cracovia. Marea Sarmatică s'a 

 retras treptat, dar nu se ştie până unde. 



Apele mărei s'au revărsat apoi, marea a transgresat peste ţările 

 dimprejur, a ajuns la un maximum de suprafaţă şi astfel a fost 

 câtăva vreme staţionară (ca dimensiuni), A fost Marea Meotică, 

 care apoi s'a retras până la un minimum (necunoscut) de supra- 

 faţă. Marea Meotică a fost mfllt mai mică ca Marea Sarmatică 

 în toate direcţiile. 



Apele mărei din nou au început să se umfle, s'au intins tot mai 

 mult până la un anumit maximum, au stat pe loc câtăva vreme şi 

 s'au retras până la un minimum (necunoscut) de suprafaţă al mărei. 

 A fost Marea Pontică^ care a fost mai mică ca Marea Meotică. 



După Marea Pontică a venit Marea Cimericâ cu o suprafaţă şi 

 mai mică ca a Mărei Pontice ; ea avea în partea sa vestică golful 

 Dacic. Marea Cimerică s'a redus şi ea până la un minimum, apoi 

 apele s'au întins din nou, dând bazinul Levantin, a cărui supra- 

 faţă a fost, dacă nu mai mică, dar cel mult egală cu a Mărei Cime- 

 rice. Apele bazinului Levantin s'au retras şi când retragerea a 



') Literatura ce ini-a servit la acest studiu voi da-o într'o monografie, ce se pregăteşte 

 pentru tipar. 



